Огородникам: как бороться с фитофторой — Шумилино. Новости Шумилино и Шумилинского района. Герой працы. Герой труда. Районная газета\n21.07.2015 shumilino105Комментарии on Огородникам: как бороться с фитофторой\nЗмагаемся з фітафторай\nПрахалоднае надвор’е падкінула непрыемны сюрпрыз агароднікам: лісты памідораў і бульбы пачалі чарнець ад фітафтарозу. Гэта распаўсюджаная грыбковая хвароба паражае культуры сямейства паслёнавых: бульбу, памідоры, перац, баклажаны. Яна можа поўнасцю знішчыць ураджай гэтых культур. Пакуль было суха і спякотна хвароба не праяўлялася, а стала вільготна і прахалодна, хвароба тут, як тут. Як жа дапамагчы раслінам і зберагчы ураджай?\nСамыя эфектыўныя сродкі барацьбы з фітафтарозам – хімічныя, сцвярджаюць вучоныя-аграхімікі. Існуе шмат народных сродкаў барацьбы з гэтай хваробай раслін – ёд, часнок, сыроватка, дрожджы…, але ўсе яны неэфектыўныя і могуць нават пашкодзіць раслінам.\nДля эфектыўнай барацьбы з фітафторай спецыялісты раюць выкарыстоўваць прэпараты “Пенкацэб”, “Акрабат”, “Брава”, “Азафос” “Фітаспарын”, “Рыдаміл Голд” і іншыя. Падыдзе і старая, добравядомая бардоская вадкасць.\nТаматы ў цяпліцах пачалі спець, таму перад апрацоўкай трэба зняць з раслін спелыя і бурыя плады. Пасля апрацоўкі сем дзён плады нельга выкарыстоўваць у ежу (пасля выкарыстання бардоскай вадкасці – тры дні). Расліны апрацоўваюць дасканала, апырскваюць лісты (зверху і знізу), сцябло, плады. Апрацоўкі паўтараюць праз два тыдні. Для паўторных апрацовак пажадана выкарыстоўваць іншы прэпарат.\nКалі расліны вырошчваюць у адкрытым грунце, то варта памятаць, што пасля апрацоўкі да дажджу павінна прайсці не менш за 4-5 гадзін, інакш работа будзе марнай.\nЯк яшчэ змагацца з фітафторай?\nПалівайце расліны пад корань, каб вільгаць не трапляла на лісты.\nПраветрывайце цяпліцу. Калі паветра застойваецца і павышаецца вільготнасць, хвароба будзе развівацца хутчэй.\nПры выбары сартоў і гібрыдаў для вырошчвання аддавайце перавагу тым, якія ўстойлівыя да фітафтарозу. Гэта “Віліна”, “Ружа”, “Калінка” “Марс F1”, “Прамень” (“Луч”), Яблынька Расіі”, “Авіза F1”, Алпацьева”, “Саюз 8 F1”, Дубок”, “Ля-ля-фа F1”.\nНе вырошчвайце ў адной цяпліцы агуркі і памідоры – у іх розныя патрабаванні да вільготнасці паветра. Агуркам патрэбна вільготнасць каля 75-80%, а памідорам – 65-70%. Пры сумесным вырошчванні, на агурках завядзецца павуцінны клешч, а таматы будуць хварэць на фітафтору з-за павышанай вільгаці.\nВ пятницу подвели итоги подворного обхода в Николаевском сельсовете


Агляд рэгіянальнага друку\n22 чэрвень 2004, 10:07\nЛюбоў Лунёва, Менск Пра што піша рэгіянальная прэса ў Беларусі: “Вольнае Глыбокае”, “Брестская газета”, Брестский курьер”\nГазэта “Вольнае Глыбокае” распавядае пра фэст, які адбыўся на месцы, дзе некалі была вёска Рыжкова, якой цяпер няма. 120 жыхароў навакольных вёсак сабраліся на месцы былой вёскі, ад якой засталіся старыя дрэвы і падмуркі, памаліліся богу. Мясцовы ксёндз прачытаў малітву. Вырашылі ладзіць такую імпрэзу штогод і назваць яе “Сьвятам неіснуючай вёскі”.\nГазэта дае цікавы матэрыял пра Мікалая Мінскага. У Менску на будынку былой гімназіі ёсьць мэмарыяльная дошка, на якой стаіць імя вядомага жыхара Глыбокага. Мікалай Мінскі, вядомы пад псэўданімам Віленкін, лічыцца бацькам расейскага сымбалізму. У 1905 годзе ён выдаваў газэту “Новае жыцьцё” у Пецярбургу. У 1904 годзе выйшла кніжка ягоных вершаў “Белыя ночы”.\n“Вольнае Глыбокае” зьмясьціла яшчэ адзін гістарычны матэрыял, прысьвечаны 500-м угодкам Полацкага ваяводзтва. Глыбокае было падзелена на Полацкае і Віленскае ваяводзтвы. У сярэднявеччы яно таксама належала двум гаспадарам – Радзівілу і Корсаку. І цяпер у горадзе дзьве плошчы, дзьве ратушы. Колькі насамрэч гадоў Глыбокаму – увогуле невядома. Упершыню горад узгадваецца ў 1590 годзе ў Прывілеі Вітаўта Вялікага.\n“Брестская газета” дае матэрыял пад загалоўкам “Руйнаваць – не будаваць”. У цэнтры гораду зносяцца старыя дамы. Жыхарам будуць даваць кватэры ў новых дамах на ўскрайку гораду, а тыя будуць каштаваць дорага. Аднапакаёвая кватэра абыдзецца пакупнікам недзе ў 20 000 даляраў.\nЖурналісты газэты паведамілі таксама пра тое, што Берасьцейскі гарвыканкам з нагоды сьвята Вялікай перамогі выдаў грошы 640 вэтэранам вайны. Героям Савецкага саюзу і вэтэранам Вялікай айчынай вайны далі па 40 000 рублёў, інвалідам І і ІІ групы – па 30 000, астатнім – па 20 000 рублёў. Вось такі невысокі кошт міру.\n“Брестский курьер” пад загалоўкам “Выпускнікі пад кантролем” пералічылі ўсе захады, прынятыя мясцовымі чыноўнікамі дзеля забесьпячэньня парадку ў часе правядзеньня выпускных вечароў. Прызначылі адказных, склалі графікі дзяжурстваў. Паколькі да 23-й гадзіны школы павінны скончыць усе мерапрыемствы, выпускнікі будуць сьвяткаваць у два этапы. Першы дзень – афіцыйна ў школах, а другі дзень – на дыскатэках, без нагляду чыноўнікаў.


Алесь Плотка едзе ў паэтычны “Люты Тур” | МОВА НАНОВА\nАлесь Плотка едзе ў паэтычны “Люты Тур”\nПрэзентацыя кнігі “Байсан” пройдзе ў вялікіх і малых гарадах у лютым.\nВыйшаўшая ў выдавецтве “Кнігазбор” кніга атрымала цёплыя водгукі крытыкаў, а яе вокладка – узнагароду фестываля беларускай камунікацыі Ad.nak! У “Лютым Туры” прагучаць лепшыя вершы з кнігі, а таксама новыя творы аўтара. Зрабіць прадзамову ў любы з гарадоў можна праз афіцыйны паблік выдання ў Facebook.\nПадрабязны расклад “Лютага Туру”:\nВільня – 6.02, Мова з Імбрыкам\nМінск – 14.02, Фэст Стральцова\nГародня – 15.02, Мова Нанова\nАстравец – 17.02, Мова Нанова\nМінск – 19.02, Дзень Роднай Мовы\nБаранавічы – 24.02, Мова Нанова\nМагілёў – 1.03, Мова Нанова\nМінск – 4.03, дабрачынны канцэрт\nПалова з выступаў адбудзецца на сустрэчах моўных курсаў Мова Нанова – лідара ў галіне грамадзянскай нацыянальнай адукацыі. Распачыўшыся ў студзені 2014 года, курсы маюць філіі ў болей чым дзесяці гарадах Беларусі і замежжа. На сайце рэсурса выкладзена болей за 90 бясплатных заняткаў і найвялікшая ў інтэрнэце беларускамоўная Медыятэка. Сачыць за раскладам усіх заняткаў можна ў афішы курсаў. Другі партнёр тура – крама “Чеширский кот”, эндорсерам якой з’яўляецца паэт.\nАлесь Плотка — характэрны выхадзец з гомельскага андэграўнду, выканаўца і аўтар. Лаўрэат прэміі “Залаты апостраф”, дыпламант Беларускага ПЭН-у; друкаваўся ў перыёдыцы. Мае два альбомы “лічбавай паэзіі” у супрацы з Уладам Бубенам: Iamb’n’bass і Skweee Belarus. У 2015-м выдаў кнігу “Байсан”, гераіня вокладкі Vieršnica стала з’явай, якая ўскрыла праблемы гендэрных і міжгенерацыйных стасункаў у беларускім грамадстве. Сачыць за навінамі можна на персанальным сайцe.\nRe1ikt прэзентаваў кампазіцыі з новага альбома (відэа)\nГОСЦІ Анатоль Трафімчык\nЗамоўце сабе кнігу “Мова Нанова: 20 крокаў да беларускай мовы” (2 частка)


25.04.16 – Спецыяльны паказ: Спадарчына Ф\nПаказ фiльма “Спадарычна Ф” (“Signorina F”, Вiлма Лабате, Італія, 2007)\nФільм прадстаўляе і каментуе Давідэ Ламбардо, прафесар Універсітэта Нью Ёрка ў Фларэнцыі.\nТурын, 1980 г., апошні буйны страйк завадскіх працоўных у Італіі. 35 дзённ страйку і акупацыі завода стануць завяршэннем індустрыяльных дачыненняў тыпу 20-га стагоддзя ў краіне.\nГэтыя падзеі з’явіліся гэткім жа узрушаннем і сымбалічным павортным пунктам для Італіі, як і забастоўка шахцёраў 1984-85 гг. для брытанскай палітыкі і грамадства. Контар-маршам белых-каўнераў, службоўцаў FIAT, у падтрымку палітыкі масавых звальненняў на прадпрыемстве пазначанае горкае заканчэнне страйку.\nФільм “Signorina F” (“Спадарычна Ф”, Італія, 2007), дзе Ф прадстаўляе FIAT, углядаецца ў той вырашальны час у спробе звязаць асабістае жыццё працоўных і службоўцаў з іх публічнымі заняткамі. Фільм пачынаецца і сканчваецца выявамі завода Lingotto FIAT, помніка футурыстычнай індустрыяльнай архітэктуры, перад намі ў кадры адбываецца яго эвалюцыя ад месца перадавой вытворчасці аўтамабілей у 1930-ыя гады да гандлёвага цэнтра ў 2000-ыя.\nУ цэнтры фільма жыццё і мары студэнтаў і працоўных, мужчын і жанчын, сямей розных сацыяльных класаў, зафіксаванае ў момант, калі іх лёсы перасякаюцца цёплай восенню 1980-га, насупраць брамы гіганцкага завода Mirafiori FIAT, індустрыяльнага сэрца краіны тых часоў.


Уладзімір Някляеў збіраецца стаць прэзідэнтам | Новы Час\nУладзімір Някляеў збіраецца стаць прэзідэнтам\nДзейнасць грамадзянскай кампаніі "Гавары праўду!" скіравана на перамогу ў прэзідэнцкіх выбарах, заявіў лідар кампаніі, кандыдат у прэзідэнты на выбарах 2010 года Уладзімір Някляеў, адкрываючы 13 красавіка ўстаноўчы сход арганізацыі ў Мінску.\n"Наша мэта — прэзідэнцкія выбары 2015 года праз мясцовыя выбары 2014 года. Байкатаванне выбараў у мясцовыя саветы з палітычнага пункту гледжання — абсалютная бязглуздзіца. Рэжым нелегітымны ўжо шмат гадоў, і байкот ці ўдзел у выбарах не зробяць яго больш ці менш легітымным", — перакананы Някляеў.\nПалітык, асуджаны за падзеі 19 снежня 2010 года, нагадаў, што ў ліпені над ім павінен адбыцца суд, на якім улада можа заявіць, што ён не стаў на шлях выпраўлення, і адправіць яго ў турму або прадоўжыць нагляд. "Але нават у такіх умовах мы тады будзем шукаць новае аблічча кампаніі", — заявіў Някляеў.\nЁн не бачыць праблемы ў тым, будзе апазіцыя прапаноўваць Еўрасаюзу супрацоўніцтва з беларускімі ўладамі ці іх байкот. "На сёння праблема ў тым, што пасылы розных апазіцыйных структур скіраваныя не ўнутр краіны, да беларусаў, а да ЕС ці Расіі. Мы зможам перамагчы, толькі калі самі зможам штосьці зрабіць у нашай краіне", — падкрэсліў Уладзімір Някляеў.\nЦяперашні ўстаноўчы сход грамадскага аб'яднання "Гавары праўду!" — ужо трэцяя спроба грамадзянскай кампаніі атрымаць афіцыйную рэгістрацыю.\nПершы ўстаноўчы сход рэспубліканскай даследча-асветніцкай установы "Гавары праўду!" адбыўся ў канцы 2010 года. Тады Міністэрства юстыцыі адмовіла ў рэгістрацыі аб'яднання на той падставе, што заснавальнікі не падалі дадаткова запытаныя матэрыялы. Матэрыялы сапраўды не былі пададзеныя, бо на той момант знаходзіліся ў офісе кампаніі "Гавары праўду!", апячатаным пасля падзей 19 снежня.\nДругі ўстаноўчы сход па стварэнні рэспубліканскага даследча-асветніцкага аб'яднання "Гавары праўду!" прайшоў ў чэрвені 2011 года. І зноў Мінюст адмовіў у рэгістрацыі — з-за таго, што заснавальнікі павінны былі падаць не толькі гарантыйны ліст аб даванні "Гавары праўду!" юрыдычнага адраса (такі ліст у Мінюст быў перададзены разам з іншымі рэгістрацыйнымі дакументамі), але і дакументы, што пацвярджаюць права ўласнасці на гэта памяшканне.\nРасія. Наступным прэзідэнтам будзе Гары Потэр?